Bjorøyna
Store norske leksikon,Geografi,Norges geografi,Vestland,Øygarden
Bjorøyna er ei øy i Øygarden kommune, Vestland fylke, 4,1 km2 med 1114 innbyggere, 1201 innbyggere (2019) inkludert naboøya Tyssøyna i sør som den har broforbindelse med. De to øyene ligger i Bergensleia sørvest for Bergen, mellom øya Sotra i vest og bydelen Ytrebygda med Bergen luftavn, Flesland på fastlandet i øst.
Bjorøyna lå før 2020 i tidligere Fjell kommune mens Tyssøyna lå i tidligere Sund kommune. Bjorøyna fikk i 1996 tunnelforbindelse under Vatlestraumen nordover til Setrevika i Alvøpollen på fastlandet (Fv.5236). Dette har gitt begge øyene fastlandsforbindelse og i kjølvannet av dette en meget stor befolkningsvekst: I perioden 2001–2019 økte folketallet på Bjorøyna med 119 prosent og på Tyssøyna med 200 prosent. Kart  Les mer i Store norske leksikon Øygarden Vestland